《遇仇仁近出斋小饮次前韵五首》
元代·方回

贫何所恶贱何羞，寓物无心任去留。
尚有可人同臭味，足相閒去与交游。
衔盃痛饮真吾事，插架多书不外求。
颇欲买邻今已晚，石田茅屋仗谁谋。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。